Asnulfu n tsekla taqbaylit d aqbur acku tebḍa ɣef snat; tasekla tamensay (ayen akk ixeddmen imezwura) d tsekla tatrart, d ayen id ibanen ilmend n wayen uran imyura d yimeskar. Akken ad seḥbibren ɣef tsekla-agi ur tettɣimi ara kan d awal, akken id yenna Imarazen.M: «Tasekla taqbaylit taqburt, s umata, tesɛa acḥal d asentel, yal yiwen icud ɣer wayeḍ xerṣum ula di timawit, acku tasekla-agi, akken ma tella, tettruḥu deg yimi ɣer tmezzuɣt. D ayagi i tt-yeǧǧan tezger idurar d isafen, ussan d iseggasen akken ad taweḍ si lǧil ɣer wayeḍ. Yenna-d daɣen « Ma si zik i tettidir tsekla-agi s timawit, ass am wass-a ur ilaq ara ad nettkel kan ɣef webrid-agi, ilaq ad tt-naru, ad tt-nesdukkel i wakken ur tettezer ara di tesraft n tatut.»1